Ur vanifestadeg all avat, en doa sachet kalz muioch a boliserien ha tud a surentez. Dan 31 a viz Kerzu goude merenn e oa, dirak ti Rannvro Broioù al Liger, war an enezenn Beaulieu, evit harpañ 6 stourmer adunvaniezh ar vro dalchet dindan evezh gant ar polis. Un daou-ugent den bennak, un nebeut eurioù diouzh kalanna, yenn-ki an amzer, en doa respontet dar galv gant 44=Breizh, ar strollad tud yaouank hag a stourm evit an adunvaniezh velesradurel. Ar galv-mañ a oa harpet ivez gant aozadurioù evel Emgann, al lusk dizalchour a-gleiz, Ar Vretonned Yaouank, strollad re yaouank Strollad Breizh, ar chKBDD, Kenurzh Breizh Dizalch ha Diveliel, ar CARB Komite Breizh A-enep Kastizañ, pe choazh ar strollad rock Atlantyka eus Douarnenez.